मैने कोई बहुत सोच समझकर या विचार विमर्श के बाद ये विषय नहीं चुना था. विषय जैसे ख़ुद ब ख़ुद मेरे पास आ गया. ये सच्ची कहानी थी जो मेरे पिताजी ने मुझे बताई. वे उस बाप-बेटे से मिले थे जिनपर फ़िल्म बनी है. उस वक़्त वे भारतीय जेल से रिहा हुए थे. मेरे पिताजी ने मुझे ये कहानी लिखकर दी. दो मज़हबों और दो देशों के इर्द-गिर्द ये कहानी मुझे छू गई. मुझे लगा कि मैं अपनी पहली फ़िल्म इस कहानी पर बना सकती हूँ.